Ularga ko‘p kvartirali uylarning boshqarish organlariga rahbarlik qilish ham taqiqlandi. Foto: Kun.uz 2025 yildan sertifikatga ega bo‘lmagan mutaxassislarga yuqori toifali qurilish obektlari bo‘yicha shaharsozlik faoliyati bilan shug‘ullanish taqiqlanadi. Qurilish va uy-joy kommunal xo‘jaligi vazirligi huzuridagi Kompetensiyani rivojlantirish instituti rektori A’zamiddin Qo‘ldoshevning xabar berishicha, shuningdek, ularga ko‘p kvartirali uylarning boshqarish organlariga rahbarlik qilish ham taqiqlandi. 2024 yil 1 yanvardan boshlab, ekspertiza organlari ekspertlari, nazorat o‘lchovi mutaxassislari, ko‘p kvartirali uylarni boshqarish organlari rahbarlari, viloyat va tuman (shahar) arxitektorlarini o‘qitish, 2024 yil 1 apreldan boshlab, hududiy nazorat inspeksiyalari inspektorlari malakasini oshirish va sertifikatlash tizimi joriy etiladi. Shu bilan birga, shaharsozlik va uy-joy kommunal xo‘jaligi sohalarida mutaxassislarni sertifikatlash tartibi to‘g‘risidagi nizom tasdiqlangan.